b'\n_START_ARTICLE_\nP\xc5\xa1ent\n_START_SECTION_\nZgodovina\n_START_PARAGRAPH_\nIznajdbo p\xc5\xa1enta obi\xc4\x8dajno pripisujejo faraonu Menesu (ali Narmerju) iz Prve dinastije, \xc4\x8deprav jo je prvi nosil \xc5\xa1ele faraon Djet iz prve dinastije._NEWLINE_Na seznamu kraljev na Kamnu iz Palerma, ki se za\xc4\x8dne z imeni faraonov Spodnjega Egipta, za katere se sedaj domneva, da so bili mitolo\xc5\xa1ki polbogovi, so kralji upodobljeni z rde\xc4\x8do krono. P\xc5\xa1ent so nosili vsi faraoni prve in kasnej\xc5\xa1ih dinastij, kar bi lahko pomenilo, da sta bili kraljestvi zdru\xc5\xbeeni v obdobju Prve dinastije, po drugi strani pa so na Kairskem fragmentu tudi ti vladarji upodobljeni s p\xc5\xa1entom.\n_START_SECTION_\nArheologija\n_START_PARAGRAPH_\nArheologi niso do sedaj odkrili nobene rde\xc4\x8de ali bele krone ali p\xc5\xa1enta, zato je poznana samo s kipov, upodobitev, napisov in starih pripovedk.\n_START_SECTION_\nMitologija\n_START_PARAGRAPH_\nS p\xc5\xa1entom na glavi so v\xc4\x8dasih upodobljena tudi nekatera bo\xc5\xbeanstva, na primer Hor in Atum. Oba sta upodobljena kot faraona ali imata z njim poseben odnos.'